**DELO NA DALJAVO – 19. 3. 2020**

UVODNI DEL:

Kakšno vreme imaš najraje? Zakaj? Imaš rad nevihte? Veš, kako pride do nevihte?

Oglej si posnetek:  
<http://www.ssers.mb.edus.si/gradiva/w3/slo8/022_naravni_pojav/pojav_obravnava.html>

Kaj si izvedel? Kaj novega?

Poznaš še kakšne druge naravne pojave? Naštej jih.

Bi znal razložiti, zakaj in kako nastanejo? Kakšne so njihove posledice?

GLAVNI DEL:

**1. Odpri DZ na str. 102 in preberi definicijo razlage naravnega pojava in strokovnega besedila.**

**2. Na str. 103 preberi 1. in 2. besedilo ter ju primerjaj med seboj** (4. naloga).

**3. Nato preberi še razlago burje ter odgovori na vprašanja pri 6. nalogi.**

**4. Preveri s pomočjo rešitev.** (<https://www.devetletka.net/gradiva/slovenscina/8>)

**5. Zapiši v zvezek** (na strani za jezik).

RAZLAGA NARAVNEGA POJAVA

Razlaga naravnega pojava je besedilna vrsta, ki pove, kako in zakaj naravni pojav nastane in kakšne so njegove posledice. Taka besedila spadajo med strokovna besedila, torej jih pišejo strokovnjaki, ki natančno, objektivno in enoumno razložijo ugotovitve s svojega področja.

**5. Tvori opis kateregakoli naravnega pojava, ki ga dobro poznaš, in ga oddaj v spletno učilnico, da ga pregledam.** Če spletna učilnica ne deluje, mi ga lahko pošlješ na mail (tina.salamun@gmail.com).

Kriteriji tvorjenja razlage naravnega pojava (zapiši jih v zvezek na strani za jezik):

1. Navedem, kateri naravni pojav bom opisal/-a.

2. Zapišem:

- kako nastane naravni pojav,

- zakaj nastane,

- kakšne so njegove posledice.

3. Pazim na pravopis in slovnico.

4. Besedilo členim na odstavke.

5. Pozoren sem na estetskost besedila.